गोजोनथाव बाथ्रादि, आसाम हादोरसानि बगिबिल दालांआ डिब्रुगड़ जिल्लानि बगिबिल आरो धेमाजि जिल्लानि कारेंग घातजों फोनांजाबनाय हिसाबै बुहुम खौरांनि सावगारिआव दैखांजासिगोन। मंगलबारनिफ्राय सा-लक्किमपुर आरो डिब्रुगड़ जिल्लानि जान्थायखौ रेल गारिजों गासै 129.7 कि.मि खमायहोसिगोन आरो 12 घन्टानि सामाखौ 2 घन्टा खावसे समावनो मोनफैनो हासिगोन। गाहाय मनट्री नारेन्ड्र मोडी बिथांआ हादोरसा आरो हादोर जौगाहोनायाव बिहोमा होबोदों।